**ΑΠΟΣΠΑΣΜΑ**

**Από το πρακτικό της αριθμ. 29ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 247**

**1)΄Εγκριση της εξώδικης καταγγελίας που εστάλη από το Δήμο Λεβαδέων στον Παναγιώτη Σιδερά κατοίκου Λιβαδειάς και 2) Κατάθεση αίτησης ασφαλιστικών μέτρων κατά αυτού.**

Στη Λιβαδειά σήμερα 21η Σεπτεμβρίου 2021 ημέρα Τρίτη , ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 17387/17-09-2021 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα επτά (7), ήτοι:

**ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης – Πρόεδρος 1.Παπαϊωάννου Λουκάς

2. Καλογρηάς Αθανάσιος

3. Νταντούμη Ιωάννα

4. Καράβα Χρυσοβαλάντου – Βασιλική Aν και είχε νόμιμα προσκληθεί

5. Μερτζάνης Κωνσταντίνος

6. Καπλάνης Κωνσταντίνος

7. Μπράλιος Νικόλαος

8. Καραμάνης Δημήτριος (προσήλθε στο 5ο Θ.Η.Δ.)

Ο Πρόεδρος της Οικονομικής Επιτροπής εισηγούμενος το 5ο θέμα της ημερήσιας διάταξης έθεσε υπόψη των μελών την με αριθ. πρωτ. 17039/15-09-2021 έγγραφη εισήγηση της Νομικής Συμβούλου του Δήμου Λεβαδέων κ. Λάμπρου Ιωάννας στην οποία αναφέρονται τα παρακάτω:

«*Με βάση την από 2/6/21 καταγγελία των αναφερομένων σε αυτή δημοτών αλλά και από 14-09-21 σκαρίφημα – Έκθεση αυτοψίας της Τεχνικής Υπηρεσίας του Δήμου Λεβαδέων (επισυνάπτεται), ο Π. Σιδεράς κάτοικος Λιβαδειάς, στην περιοχή της Ευαγγελίστριας, προέβη αυθαιρέτως στην τοποθέτηση μεταλλικής θύρας πλάτους 1,5 m2 σε κοινόχρηστο χώρο, ( στενό δρόμο πλάτους 2,5 μ, ο οποίος συνδέει τις δημοτικές οδούς Αθάμαντος και Λάμπρου -Λάμπρου και από τον οποίο διέρχονται ακωλύτως οι κάτοικοι) αποκλείοντας έτσι την διέλευση των κατοίκων η οποία γινόταν απρόσκοπτα και ακώλυτα εδώ και έναν αιώνα και πάντως πριν από το σχέδιο πόλεως του 1954.*

*Επειδή παρά τις επανειλημμένες οχλήσεις μας ο Π. Σιδεράς αρνείται δολίως και αυθαιρέτως να άρει την θύρα ώστε να αποκατασταθεί η διέλευση και πρόσβαση των δημοτών προς τα σπίτια τους. Κρίνεται απαραίτητη*

*1.η έγκριση της εξώδικης καταγγελίας που εστάλη εκ μέρους του Δήμου Λεβαδέων ώστε για τελευταία φορά να ζητηθεί από τον Π. Σιδερά να άρει το εμπόδιο και να είναι ακώλυτη η πρόσβαση των δημοτών στα σπίτια τους.*

*2. Μετά την παρέλευση της τριήμερης προθεσμίας αν ο Π. Σιδεράς δεν συμμορφωθεί να κατατεθεί εναντίον του αίτηση λήψεως ασφαλιστικών μέτρων για αποβολή του Δήμου (δια των δημοτών του) από την νομή και χρήση του επίδικου δημοτικού δρόμου.*

*Καλείται η Οικονομική Επιτροπή να αποφασίσει σχετικά» .*

Η Οικονομική Επιτροπή λαμβάνοντας υπόψη :

- Την με αριθ. πρωτ. 17039/15-09-2021 έγγραφη εισήγηση της Νομικής Συμβούλου του Δήμου Λεβαδέων που είχε διανεμηθεί

-το από 14-09-2021 σκαρίφημα – Έκθεση αυτοψίας της Τεχνικής Υπηρεσίας του Δήμου Λεβαδέων

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

-την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών .

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

-Την μεταξύ των μελών συζήτηση σύμφωνα με τα πρακτικά .

**ΑΠΟΦΑΣΙΖΕΙ OMOΦΩΝΑ**

1.Εγκρίνει την εξώδικη καταγγελία που εστάλη εκ μέρους του Δήμου Λεβαδέων , ώστε για τελευταία φορά να ζητηθεί από τον κ. Παναγιώτη Σιδερά να άρει το εμπόδιο στην περιοχή της Ευαγγελίστριας και να είναι ακώλυτη η πρόσβαση των δημοτών στα σπίτια τους.

2.Την κατάθεση αίτησης λήψεως ασφαλιστικών μέτρων κατά κ. Παναγιώτη Σιδερά κατοίκου Λιβαδειάς για αποβολή του Δήμου , ήτοι των δημοτών του , από την νομή και χρήση του επίδικου δημοτικού δρόμου*.*

**Η απόφαση πήρε αριθμό 247/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 23-09-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Καλογρηάς Αθανάσιος

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Μπράλιος Νικόλαος